Μνημείο του Ουάσινγκτον

Το Μνημείου του Ουάσινγκτον ή μνημείο Ουάσινγκτον (Washington Monument) είναι οβελίσκος στην αμερικανική πρωτεύουσα, την Ουάσινγκτον, ο όποιος κατασκευάστηκε στη μνήμη του πρώτου Αμερικανού προέδρου, του Τζορτζ Ουάσινγκτον. Το μνημείο, κατασκευασμένο από γρανίτη, μάρμαρο και γεύσιο, είναι τόσο η ψηλότερη πέτρινη κατασκευή στον κόσμο, όσο και ο ψηλότερος οβελισκός, με ύψος 169,294 μέτρα. Αν και υπάρχουν ψηλότερες μνημειακές στήλες, δεν είναι ούτε εξολοκλήρου πέτρινες, ούτε αληθινοί οβελίσκοι.

Η κατασκευή του μνημείο ξεκίνησε το 1848, αλλά σταμάτησε από το 1854 μέχρι το 1877, και τελικά ολοκληρώθηκε το 1884. Η διακοπή της κατασκευής συνέβη εξαιτίας τις έλλειψης κεφαλαίων και του Αμερικανικού Εμφυλίου Πολέμου. Μια διαφορά στην απόχρωση του μαρμάρου, ορατή σε ύψος περίπου 46 μέτρων (στο 27% του συνολικού ύψους), δείχνει πού σταμάτησε η κατασκευή. Το αρχικό σχέδιο έγινε από τον Ρόμπερτ Μιλς, έναν αρχιτέκτονα της δεκαετίας του 1840, αλλά το σχέδιο τροποποιήθηκε στη συνέχεια σημαντικά. Ο ακρογωνιαίος λίθος τοποθετήθηκε τις 4 Ιουλίου 1848 και ο κορυφαίος τις 6 Δεκεμβρίου 1884. Άνοιξε επισήμως τις 9 Οκτωβρίου 1888. Με την ολοκλήρωσή του έγινε η ψηλότερη κατασκευή στο κόσμο, ο τίτλος που πριν κατείχε ο Καθεδρικός Ναός της Κολωνίας. Κατείχε τον τίτλο μέχρι την ολοκλήρωση του πύργου του Άιφελ στο Παρίσι. Καταστράφηκε εν μέρη τις 23 Αυγούστου 2011 από ένα σεισμό 5,8 ρίχτερ με επίκεντρο στη Βιρτζίνια και τον τυφώνα Αϊρίν την ίδια χρονιά και από τότε παρέμεινε κλειστό για το κοινό, ώστε οι βλάβες να εκτιμηθούν και επιδιορθωθούν. Το μνημείο ξανάνοιξε στις 12 Μαΐου το 2014.

Παραπομπές 

Κτίρια και κατασκευές στις Ηνωμένες Πολιτείες
Μνημεία
Ουάσινγκτον (Περιφέρεια της Κολούμπια)
Οβελίσκοι